ai4bharat/Pralekha huggingface dataset:
பிரதமர் அலுவலகம்
டாக்டர் ஷியாமா பிரசாத் முகர்ஜி பிறந்த தினத்தையொட்டி அவருக்கு பிரதமர் மரியாதை செலுத்தியுள்ளார்
டாக்டர் ஷியாமா பிரசாத் முகர்ஜியின் பிறந்த தினத்தையொட்டி பிரதமர் திரு நரேந்திர மோடி, அவர் ஆற்றிய பங்களிப்பை நினைவுகூர்ந்து, மரியாதை செலுத்தியுள்ளார்.
இது குறித்து பிரதமர் வெளியிட்டுள்ள ட்விட்டர் பதிவில்:
“டாக்டர் ஷியாமா பிரசாத் முகர்ஜியின் பிறந்த தினத்தையொட்டி நான் அவருக்கு மரியாதை செலுத்துகிறேன். வர்த்தகம் மற்றும் தொழில்துறை போன்ற நாட்டின் வளர்ச்சிக்கு அவர் ஆற்றிய பங்களிப்பிற்காக மிகவும் மதிக்கப்படுபவர் ஆவார். அவர் அறிவார்ந்த இயல்பு மற்றும் அறிவார்ந்த வலிமைக்காக அறியப்பட்டார்.”
குடியரசுத் துணைத் தலைவர் செயலகம்
விவசாயத்தை நிலைபெறச் செய்வதற்குப் பாரம்பரியம், திறமை, தொழில்நுட்பம், வர்த்தகம் ஆகிய 4 ‘டி’ சூத்திரத்தைப் கடைப்பிடியுங்கள் :குடியரசுத் துணைத் தலைவர்
பிரதமர் திரு. நரேந்திர மோடியின் உறுதிப்பாட்டிற்கு ஏற்ப 2022 ஆம் ஆண்டுக்குள் விவசாயிகளின் வருமானத்தை இரட்டிப்பாக்கும் வகையில் விஞ்ஞானிகளும் ஆராய்ச்சியாளர்களும் விவசாயிகளுடன் தொடர்ந்து கலந்துரையாடவும் இயக்கத்தை முன்னெடுத்துச் செல்லவும் வேண்டும் என்று குடியரசுத் துணைத் தலைவர் கேட்டுக் கொண்டுள்ளார்.
கர்நாடக மாநிலம், பிதாரில் கர்நாடகக் கால்நடை , விலங்கியல் மற்றும் மீன்வள அறிவியல் பல்கலைக்கழகத்தின் 10ஆவது பட்டமளிப்பு விழாவில் உரையாற்றுகையில், நீலப் புரட்சியின் மீது கவனத்தைக் குவிப்பதன் அவசியத்தைக் குடியரசுத் துணைத் தலைவர் வலியுறுத்தினார். மீன்வளத்துறை ஊக்குவிக்கப்பட வேண்டும் எனவும் வேளாண்மை மற்றும் பால்வளத்துறை ஆகியவற்றுடன் அத்துறைக்கும் முன்னுரிமை அளிக்கப்பட வேண்டும் எனவும் அவர் கூறினார்.
இடுபொருள் செலவு குறைப்பு, மதிப்புக் கூட்டுதல், வேளாண்மை விளைபொருள்களை முறையாகச் சந்தைப்படுத்துதல் ஆகியவற்றின் மூலம் விவசாயிகளின் வருமானத்தை இரட்டிப்பாக்குவதைச் சாதிக்க முடியும் என்றும் அவர் கூறினார். பிழைப்புக்காக விவசாயம் செய்தல் என்னும் நிலையிலிருந்து பணம் ஈட்டும் கால்நடைத் தொழில் நோக்கிச் செல்லும் முயற்சிகளை உறுதிப்படுத்த அதிகாரிகள் உண்மையாகச் செயல்படவேண்டும் என்று குடியரசுத் துணைத் தலைவர் கூறினார்.
ஒருங்கிணைந்த உள்நாட்டு கால்நடை மையங்கள் அல்லது கோகுல் கிராமங்களை ஏற்படுத்துவதற்கான முன்மொழிவைக் குறிப்பிடுகையில், கோகுல் கிராமங்கள் தற்சார்பு கொண்டதாக இருக்கும் எனவும் ஏ2 பால் விற்பனை, இயற்கை உரம், மண்புழு உரம், வீட்டுப் பயன்பாட்டிற்காக உயிரி வாயுவிலிருந்து மின்சாரம் உற்பத்தி செய்தல், விலங்குகளில் இருந்து தயாரிக்கப்படும் பொருள்களை விற்பனை செய்தல் ஆகியவற்றின் மூலம் பொருளாதார வளங்களை உருவாக்க வேண்டும் எனவும் அவர் கூறினார்.
ஒருங்கிணைந்த பண்ணை மாதிரிகளைச் செயல்படுத்திக்காட்டவும் அவற்றை விவசாயிகளிடையே பரவலாக்க வேண்டும் எனவும் குடியரசுத் துணைத் தலைவர் கூறினார். விவசாயத்தை நிலைபெறச் செய்வதற்குப் பாரம்பரியம், திறமை, தொழில்நுட்பம், வர்த்தகம் ஆகியவற்றை விஞ்ஞானிகள் கடைப்பிடிக்க வேண்டும் எனவும் அவர் கேட்டுக்கொண்டார்.
குடியரசுத் துணைத் தலைவரின் முழு உரையை www.pib.nic.in வலைத்தளத்தில் பார்க்கவும்.
(Visitor Counter : 102
சுகாதாரம் மற்றும் குடும்ப நலத்துறை அமைச்சகம்
கோவிட்-19 குறித்த அண்மைச் செய்திகள்.
ஒடிசாவில் சமுதாயப் பங்கேற்பு மற்றும் டிஜிட்டல் முன்முயற்சிகள் காரணமாக கோவிட்-19 பாதிப்பு கட்டுப்படுத்தப்பட்டுள்ளது
கோவிட்-19 பாதிப்பைக் கட்டுப்படுத்துவதற்கான நடவடிக்கைகளை மத்திய அரசு, மாநிலங்கள்/யூனியன் பிரதேசங்களின் தீவிரப் பங்களிப்புடன் கூட்டாக மேற்கொண்டு வருகிறது. மத்திய அரசின் விரிவான ஆலோசனைகள், வழிகாட்டு நெறிமுறைகள் மற்றும் நடைமுறைகளின்படி, பெரும்பாலான மாநிலங்கள், அந்தந்த மாநிலத்திற்கென தனிப்பட்ட வழிமுறைகளை வகுத்து செயல்படுகின்றன.
ஒடிசா மாநிலம், தனது கோவிட் எதிர்ப்பு நடவடிக்கைகளில் தகவல் தொழில்நுட்பத்தைப் பெருமளவு பயன்படுத்தி, உள்ளூர் கிராம நிர்வாகிகளுக்கு அதிகாரமளித்து, சமுதாயப் பங்களிப்புடன், பயிற்சி பெற்ற சுகாதார சேவைப் பணியாளர்களின் எண்ணிக்கையை அதிகரித்து, எளிதில் பாதிப்புக்கு ஆளாகக் கூடியவர்களைப் பாதுகாப்பதில் சிறப்புக் கவனம் செலுத்தி வருகிறது. இதன் காரணமாக, நோய் பாதிப்பைக் குறைத்திருப்பதோடு, இறப்பு வீதத்தையும் குறைத்துள்ளனர். இதில், சில முக்கிய முன்முயற்சிகள் வருமாறு :
நோய்த்தொற்றால் பாதிக்கப்பட்டவர்களுடன் தொடர்பில் இருந்தவர்களையும், மூத்த குடிமக்களையும் தீவிரமாகக் கண்காணிக்க ஏதுவாக, புவனேஷ்வர் மாநகராட்சி நிர்வாகம், ‘சச்சேதக்’ என்ற பிரத்யேக செல்போன் செயலியை உருவாக்கியுள்ளது. ஒவ்வொரு குடும்பத்திலும் தலா ஒருவர் காப்பாளர்களாகப் பதிவு செய்யப்பட்டுள்ளனர். தனியாக வசிக்கும் மூத்த குடிமக்களுக்கு உதவுவதற்காக, வார்டு அளவிலான சச்சேதக் குழுவிலிருந்து ஒரு தன்னார்வலர் அடையாளம் காணப்பட்டு, காப்பாளராக நியமிக்கப்பட்டுள்ளனர். இத்தகைய நபர்கள், எளிதில் பாதிப்புக்கு ஆளாகக் கூடியவர்களை அடையாளம் கண்டு கட்டுப்படுத்துவதற்கான பயிற்சியும் அளிக்கப்பட்டுள்ளது. இந்தச் செயலி மூலம், கோவிட் தொற்றிலிருந்து பாதுகாத்துக் கொள்வதற்கான ஆதாரங்களை குடிமக்கள் திரட்டுவதோடு, மருத்துவர்களைக் கலந்தாலோசித்து, கோவிட் தனிமைப்படுத்துதல் மற்றும் நோய்த் தொற்று உறுதி செய்யப்பட்டவர்கள் பற்றிய அண்மைத் தகவல்களையும் பெற முடியும். இந்தச் செயலி மூலம் கிடைக்கும் தகவல்களின் அடிப்படையில், உள்ளாட்சி அமைப்புகள், குறிப்பிட்ட பகுதிகளில் சுகாதார முகாம்களை நடத்துவது குறித்து திட்டமிடலாம்.
2005-ஆம் ஆண்டு பேரிடர் மேலாண்மைச் சட்ட விதி 51, 1897-ஆம் ஆண்டு தொற்றுநோய் தடுப்புச் சட்டம் மற்றும் ஒடிசா மாநில கோவிட்-19 முறைப்படுத்துதல் சட்டம் 2020 ஆகியவற்றின் அடிப்படையில், ஒடிசா மாநில அரசு, மாவட்ட ஆட்சியர்களுக்கான அதிகாரத்தை, கிராமப் பஞ்சாயத்து நிர்வாகிகளுக்கு வழங்கியுள்ளது. இந்த நடவடிக்கை, 14 நாள் தனிமைப்படுத்துதலை, குறிப்பாக சொந்த ஊர் திரும்பிய புலம்பெயர்ந்த தொழிலாளர்கள் தனிமைப்படுத்தி வைக்கப்பட்டிருப்பதைத் திறம்படக் கண்காணிக்க உதவுகிறது.
104 தொலைபேசி உதவி எண் தவிர, தொலைமருத்துவ ஆலோசனை சேவைக்காகவும், கட்டணமில்லா தொலைபேசி  வசதியும் ஏற்படுத்தப்பட்டுள்ளது.
இளைஞர் நலன் மற்றும் விளையாட்டு அமைச்சகம்
முன்னாள் வில் வித்தை வீரர் அசோக் சோரனுக்கு மத்திய விளையாட்டு அமைச்சர் ரூ. 5 லட்சம் நிதி உதவி
முன்னாள் வில்வித்தை வீரர் திரு. அசோக் சோரனுக்கு ரூ. 5 லட்சம் நிதியுதவி அளிக்க மத்திய இளைஞர் விவகாரங்கள் மற்றும் விளையாட்டுத் துறை இணையமைச்சர்  கர்னல் ராஜ்யவர்தன் சிங் ரதோர் ஒப்புதல் அளித்துள்ளார்.
பண்டித தீனதயாள் உபாத்யாய விளையாட்டு வீரர்களுக்கான தேசிய நல்வாழ்வு நிதியில் இருந்து இந்த நிதி உதவி அளிக்கப்பட்டுள்ளது.
திரு. சோரன் தற்போது ஜம்ஷெட்பூரில் மிகவும் ஏழ்மையான நிலையில் வாழ்ந்து வருகிறார்.
பிரதமர் அலுவலகம்
பிரதமருக்கு கிராண்ட் கிராஸ் ஆஃப் தி ஆர்டர் ஆஃப் ஹானர் விருதை கிரீஸ் அதிபர் வழங்கினார்
பிரதமர் நரேந்திர மோடிக்கு கிரீஸ் நாட்டின் உயரிய விருதான ‘கிராண்ட் கிராஸ் ஆஃப் தி ஆர்டர் ஆஃப் ஹானர்’ விருதை அந்நாட்டு அதிபர் கத்தரீனா சாகெல்லரோபௌலோ வழங்கினார்.
‘ஆர்டர் ஆஃப் ஹானர்’ விருது 1975 ஆம் ஆண்டில் நிறுவப்பட்டது. அதீனா தேவதையின் தலை நட்சத்திரத்தின் முன் பக்கத்தில் பொறிக்கப்பட்டு, "நீதிமான்கள் மட்டுமே மதிக்கப்பட வேண்டும்" என்று குறிப்பிடப்பட்டுள்ளது.
கிராண்ட் கிராஸ் ‘ஆஃப் தி ஆர்டர் ஆஃப் ஹானர்’ விருது, தங்கள் தனித்துவமான பதவியின் காரணமாக, கிரேக்கத்தின் மதிப்பை உயர்த்த பங்களித்துள்ள கிரேக்கத்தின் பிரதமர்கள் மற்றும் புகழ்பெற்ற ஆளுமைகளுக்கு வழங்கப்படுகிறது,
பாராட்டுப் பத்திரத்தில், "பிரதமர் நரேந்திர மோடியின் ஆளுமையில், நட்புறவு கொண்ட இந்திய மக்களுக்கு ஒரு கௌரவமாக வழங்கப்படுகிறது" என்று குறிப்பிடப்பட்டுள்ளது.
"இந்த விஜயத்தின் போது, கிரேக்க அரசு தனது நாட்டின் உலகளாவிய பரவலை அயராது ஊக்குவித்த மற்றும் இந்தியாவின் பொருளாதார முன்னேற்றம் மற்றும் செழிப்புக்காக முறையாக உழைத்து, துணிச்சலான சீர்திருத்தங்களைக் கொண்டு வந்த ஒரு ராஜதந்திரியான இந்திய பிரதமரை கௌரவிக்கிறது. சுற்றுச்சூழல் பாதுகாப்பு மற்றும் காலநிலை மாற்றத்தை சர்வதேச நடவடிக்கைகளின் முன்னுரிமைகளில் ஒன்றாகக் கொண்டு வந்த ஒரு ராஜதந்திரியாகவும் அவர் திகழ்கிறார்.
பரஸ்பர ஆர்வமுள்ள துறைகளில் கிரேக்க-இந்திய நட்பின் உத்திபூர்வ மேம்பாட்டிற்கான பிரதமர் மோடியின் தீர்க்கமான பங்களிப்பு இதன் மூலம் அங்கீகரிக்கப்பட்டுள்ளது.
கிரேக்க அதிபர் திருமதி கத்தரீனா சாகெல்லரோபௌலூ, அரசு மற்றும் கிரேக்க மக்களுக்கு பிரதமர் நன்றி தெரிவித்து எக்ஸ் சமூக ஊடகத்தில் பதிவிட்டுள்ளார்.
பிரதமர் அலுவலகம்
பட்டயக் கணக்கர்கள் தினத்தன்று பட்டயக் கணக்கர்களுக்கு பிரதமர் வாழ்த்து
(பட்டயக் கணக்கர்கள் தினத்தை முன்னிட்டு பட்டய கணக்கர்களுக்கு பிரதமர் திரு. நரேந்திர மோடி வாழ்த்து தெரிவித்துள்ளார்.
“நமது சமூகத்தில் நேர்மையான கலாச்சாரம் மற்றும் பெருநிறுவனங்கள் மேலாண்மை ஆகியவற்றை மேம்படுத்துவதற்காக கடுமையாகப் பணிபுரிபவர்கள் பட்டயக் கணக்கர்கள். பொருளாதார வள மேம்பாட்டிலும் அவர்களுக்கு முக்கியப் பங்கு உண்டு. பட்டயக் கணக்கர்கள் தினமான இன்று பட்டயக் கணக்கர்கள் அனைவருக்கும் எனது வாழ்த்துகள்”, என்று பிரதமர் கூறியுள்ளார்.
பிரதமர் அலுவலகம்
ஆஷுரா தினத்தன்று ஹஜ்ரத் இமாம் ஹுசைன்  அவர்களின் தியாகங்களை பிரதமர் நினைவு கூர்ந்துள்ளார்
ஆஷுரா தினத்தையொட்டி ஹஜ்ரத் இமாம் ஹுசைன்  அவர்களின் தியாகங்களை பிரதமர் திரு. நரேந்திர மோடி நினைவு கூர்ந்துள்ளார்.
பிரதமர் தனது ட்விட்டரில் பதிவில் கூறியிருப்பதாவது:
"ஹஸ்ரத் இமாம் ஹுசைனின்  தியாகங்களை நினைவு கூர்கிறோம். நீதி மற்றும் மனித மாண்பு போன்ற லட்சியங்களுக்கான அவரது துணிச்சல், அர்ப்பணிப்பு குறிப்பிடத்தக்கவை.
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
டே-என்யுஎல்எம் – ஆகிய புதிய முன்முயற்சிகள் நகர்ப்புற ஏழைகளின் பாதிப்புகளைக் குறைத்து பணி நிலைமைகளை மேம்படுத்தக் கூடும்: பூரி
முறைசாரா பொருளாதாரத்தில் லாபகரமான சுயதொழில் மற்றும் திறன் மிக்க ஊதிய வேலைவாய்ப்புகள் மூலம் நகர்ப்புற ஏழைகளின் வறுமையையும், பாதிப்பையும் குறைப்பதற்கான தேசிய ஊரக வாழ்வாதார இயக்கம் மேலும் சில கூடுதல் துறைகளுக்கு விரிவுபடுத்தப்பட்டுள்ளது என்று மத்திய வீட்டு வசதி மற்றும் நகர்ப்புற விவகாரங்கள் துறை இணையமைச்சர்  திரு.ஹர்தீப் எஸ். பூரி தெரிவித்துள்ளார்.
சமூகப் பாதுகாப்பை அளிப்பது, பணிப் பாதுகாப்பை வலுப்படுத்துவது, அடிப்படைக் கட்டமைப்பு மற்றும் நகர்ப்புற ஏழைகள் நிறைந்துள்ள முறைசாரா குடியிருப்புகளில் பொதுச் சேவைகளை மேம்படுத்துவதோடு இந்த முன்முயற்சிகள் பாதிப்பைக் குறைத்து பணி நிலைமைகளை மேம்படுத்தும் என்றும் அவர் கூறினார். முறைசாராப் பணிகளில் ஈடுபட்டுள்ள பெண்களின் ஒத்துழைப்புடன் நகர்ப்புற விவகாரங்களுக்கான தேசிய கல்விக்கழகம் புதுதில்லியில் இன்று  ஏற்பாடு செய்திருந்த, “அனைவருக்குமான பணி செய்யும் நகரங்களை உருவாக்குதல்: முறைசாரா பொருளாதாரத்தை ஒருங்கிணைத்தல்” என்பது பற்றிய பயிலரங்கில் அவர் உரையாற்றினார்.
மேலும் விவரங்களை www.pib.nic.in என்ற இணையதளத்தில் காணலாம்.
(Visitor Counter : 93
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 198.76 கொவிட் தடுப்பூசி டோஸ்கள் செலுத்தியுள்ளது.
இந்தியாவில் பெருந்தொற்றுக்கு சிகிச்சை பெறுபவர்களின் எண்ணிக்கை 1,28,690. கொவிட் தொற்றுக்கு சிகிச்சை பெறுபவர்களின் எண்ணிக்கை 0.30% ஆக உள்ளது.
குணமடைந்தோர் விகிதம் தற்போது 98.50%.
கடந்த 24 மணி நேரத்தில் 14,553 பேர் குணமடைந்துள்ளனர். இதுவரை குணமடைந்தோரின் மொத்த எண்ணிக்கை 4,29,68,533 என அதிகரித்துள்ளது.
கடந்த 24 மணி நேரத்தில் 18,257 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 4.22% ஆகும்.
வாராந்திர பாதிப்பு விகிதம் 4.08% ஆகும்.
இதுவரை மொத்தம் 86.66 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 4,32,777 பரிசோதனைகள் செய்யப்பட்டுள்ளன.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்:
https://pib.gov.in/PressReleasePage.aspx?PRID=1840485
பிரதமர் அலுவலகம்
பிரதமருக்கு பூடான் பிரதமர் டாக்டர் லோடே ஷேரிங்கின் வாழ்த்துகள்
இந்திய பொதுத் தேர்தலில் வெற்றி பெற்றுள்ள பிரதமர் திரு நரேந்திர மோடியை பூடான் பிரதமர் லான்சென் டாக்டர் லோடே ஷேரிங் நேற்று தொலைபேசியில் அழைத்து வாழ்த்துத் தெரிவித்தார்.
இந்தியாவில் வலுவான தலைமையை வழங்கியதற்காக பிரதமர் திரு நரேந்திர மோடியை பாராட்டிய பிரதமர் டாக்டர் லோடே ஷேரிங், அவரது தொலைநோக்குப் பார்வை மற்றும் தலைமையின் கீழ் இந்தியா பல வெற்றிகளை சாதித்திருப்பதாகவும் இன்னமும் சாதிக்கவிருப்பதாகவும் தெரிவித்தார்.
பிரதமர் டாக்டர் லோடே ஷேரிங்கின் வாழ்த்துக்களுக்காக பிரதமர் திரு மோடி தனது நன்றியைத் தெரிவித்துக் கொண்டார். இருநாடுகளுக்கு இடையேயான நமது சிறப்பு மற்றும் தன்னிகரற்ற இருதரப்பு உறவை மேலும் ஆழமாக்குவதற்கும், வலுப்படுத்துவதற்கும் பிரதமர் டாக்டர் லோடே ஷேரிங் மற்றும் பூடான் அரசாட்சியோடு தொடர்ந்து பணியாற்ற தமது உறுதியை அவர் வலியுறுத்தினார்.
---
ஆ ரவி/எல்கே/கீதா
(Visitor Counter : 96
பாதுகாப்பு அமைச்சகம்
கூட்டு வெற்றி தின இராணுவ அணிவகுப்பு 2020ல் இந்திய இராணுவப் படையினர் பங்கேற்பு: முன்னோட்டச் செய்தி
1941-1945ல் நடைபெற்ற மாபெரும் தேசபக்திப் போரில் சோவியத் மக்கள் பெற்ற வெற்றியின் 75வது ஆண்டு நினைவு நாளையொட்டி 24 ஜுன் 2020ல் மாஸ்கோவின் செஞ்சதுக்கத்தில் நடைபெறவுள்ள இராணுவ அணிவகுப்பில் இந்தியாவில் இருந்து கர்னல் அளவிலான தகுதிநிலை அதிகாரியின் தலைமையின் கீழ் அனைத்துவித பதவி நிலைகளையும் சேர்ந்த 75 இந்தியப் படைவீரர்கள் பங்கேற்க உள்ளனர்.
இரண்டாவது உலகப் போரின் போது அச்சு நாடுகளுக்கு எதிராக வடக்கு மற்றும் கிழக்கு ஆப்பிரிக்கப் போர், மேற்கு பாலைவனப் போர் மற்றும் ஐரோப்பிய அரங்குப் போர் ஆகியவற்றில் நேச நாடுகளின் பெரும்படைகள் போரிட்டன. அத்தகைய நேசநாடுகளின் பெரும்படைகளில் ஒன்றாக பிரிட்டிஷ் இந்திய இராணுவப் படையும் பங்கேற்று இருந்தது. இந்தப் போர்களில் பங்கேற்ற இந்திய இராணுவத்தினரில் 87,000 வீரர்கள் இறந்தனர் மற்றும் 34,354 வீரர்கள் காயம் அடைந்தனர். அனைத்துப் போர்முனைகளிலும் இந்திய இராணுவத்தினர் போரிட்டதோடு தெற்குப்பகுதி, ட்ரான்ஸ்-ஈரானியன். லென்ட்-லீஸ் பாதை ஆகிய நெடுவழிகளில் சரக்குப் போக்குவரத்துக்கும் உதவி புரிந்தனர். இந்தப் பெருவழிகளின் மூலம் ஆயுதங்கள், வெடிபொருட்கள், உபகரண உதவிப் பொருட்கள் மற்றும் உணவுப் பொருட்கள் சோவியத் ஒன்றியம், ஈரான் மற்றும் ஈராக் ஆகிய நாடுகளுக்கு எடுத்துச் செல்ல உதவினர். இந்தியப் போர்வீரர்களின் வீரத்தை பாராட்டி 4,000க்கும் அதிகமான விருதுகள் வழங்கப்பட்டன. இதில் 18 விக்டோரியா மற்றும் ஜார்ஜ் கிராஸ் விருதுகளும் உள்ளடங்கும். இதனோடு சோவியத் ஒன்றியமும் இந்திய இராணுவப் படையினரின் வீரதீரச் செயல்களைப் பாராட்டி 23 மே 1944 அன்று மிக்கைல் காலினின் மற்றும் அலெக்சாண்டர் கோர்கின் ஆகியோரால் கையெழுத்திடப்பட்டு பிறப்பிக்கப்பட்ட ஆணையின்படி யூஎஸ்எஸ்ஆர்-இன் சுப்ரீம் சோவியத் ஆட்சிக்குழு ராயல் இந்தியன் ஆர்மி சர்வீஸ் வீரர்களான சுபேதார் நாராயண் ராவ் நிக்காம் மற்றும் ஹவில்தார் கஜேந்திர சிங் சந்த் இருவருக்கும் மதிப்புமிகுந்த ஆர்டர் ஆஃப் ரெட் ஸ்டார் விருதுகளை வழங்கியது.
நிதி அமைச்சகம்
பாரத ஸ்டேட் வங்கியின் அங்கீகரிக்கப்பட்ட கிளைகளில் தேர்தல் பத்திரங்கள் விற்பனை
இந்திய அரசாங்கம், தேர்தல் பத்திர விற்பனைத் திட்டத்தை 2018 ஜனவரி 2-ம் தேதி, அறிவிப்பு எண் 20-ன் கீழ் அரசாணையின் மூலம் வெளியிட்டது. திட்ட விதிகளின்படி, இந்திய குடிமகன், இந்தியக் குடிமகனாக அறிவிக்கப்பட்ட ஒரு நபரோ அல்லது நிறுவப்பட்டவரோ தேர்தல் பத்திரங்களை வாங்கலாம். தனிநபர் ஒருவர் தனித்தனியாகவோ அல்லது மற்ற நபர்களுடன் கூட்டாக இணைந்தோ தேர்தல் பத்திரங்களை வாங்கலாம். மக்கள் பிரதிநிதித்துவ சட்டம் 1951 பிரிவு 29A-வின் கீழ், பதிவு செய்யப்பட்ட அரசியல் கட்சிகள் மட்டுமே தேர்தல் பத்திரங்களைப் பெற முடியும். இந்த கட்சிகள் சட்டமன்ற அல்லது நாடாளுமன்றத் தேர்தலில் ஒரு சதவீதத்துக்கும் அதிகமான வாக்குகளை பெற்றிருக்க வேண்டும். சட்டமன்ற அல்லது நாடாளுமன்றத் தேர்தலில் ஒரு சதவீதத்துக்கும் அதிகமான வாக்குகளை பெற்ற கட்சிகள் மட்டுமே தேர்தல் பத்திரங்களை வாங்குவதற்கு தகுதியுடையவை. தகுதியான அரசியல் கட்சிகள், அங்கீகரிக்கப்பட்ட வங்கிகளில் வைத்துள்ள வங்கிக் கணக்குகள் மூலமே தேர்தல் பத்திரங்களைப் பணமாக மாற்ற இயலும்.
பாரத ஸ்டேட் வங்கி, அதன் 29 கிளைகள் மூலம் தேர்தல் பத்திரங்களை விற்பதற்கும், பணமாக்குவதற்கும் அங்கீகரிக்கப்பட்டுள்ளன.
மேலும் விவரங்களுக்கு இதன் ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1838183
சுகாதாரம் மற்றும் குடும்ப நலத்துறை அமைச்சகம்
கொவிட் 19 குறித்த அண்மைச் செய்திகள்
படிப்படியான செயல்மிகு தடுப்பு அணுகுமுறையின் மூலம், கோவிட்-19 கட்டுப்படுத்துதலுக்காகவும் மேலாண்மைக்காகவும் மாநிலங்கள்/யூனியன் பிரதேசங்களுடன் இணைந்து பல்வேறு நடவடிக்கைகளை மத்திய அரசு எடுத்து வருகிறது. இவை உயர்மட்ட அளவில் தொடர்ந்து ஆய்வு செய்யப்பட்டும் கண்காணிக்கப்பட்டும் வருகின்றன.
கோவிட்-19 தொற்றை கடந்து வருவதற்கான தயார் நிலையை ஆய்வு செய்வதற்காக, அனைத்திந்திய மருத்துவ அறிவியல் கழகத்த்தின்  அவசர சிகிச்சைப் பிரிவுக்கு, மத்திய சுகாதார மற்றும் குடும்ப நல அமைச்சர், டாக்டர். ஹர்ஷ் வர்தன் சென்றார். கோவிட்-19 நோயாளிகளுக்கான தனிமைப்படுத்துதல் பிரிவு இருக்கும் அனைத்து வசதிகளையுடைய கட்டிடத்தின் பல்வேறு பகுதிகளை அவர் பார்வையிட்டார். அப்போது, கோவிட்-19 தொற்றால் பாதிக்கப்பட்ட சில நோயாளிகளிடம் மனித இயந்திரம்  மூலம் இயங்கும் தொலைபேசியில், காணொலி அழைப்பின் மூலம் பேசிய அமைச்சர், அவர்களின் நலனைக் கேட்டறிந்தார். தேவைப்படும் மேம்படுத்துதலை செய்வதற்காக, எய்ம்ஸில் உள்ள வசதிகளைப் பற்றி கேட்டறிந்தார்.
விரிவான ஆய்வுக்குப் பின்னர், பல்வேறு பிரிவுகளின் செயல்பாட்டை பற்றி டாக்டர். ஹர்ஷ் வர்தன் திருப்தி தெரிவித்தார். டிஜிட்டல் தளங்கள் மற்றும் காணொலி / குரல் அழைப்பு தொழில்நுட்பங்களை பயன்படுத்தி கோவிட்-19 தொற்று உறுதிபடுத்தப்பட்ட அல்லது சந்தேகிக்கப்படுகிற நபர்களின் நலன் 24x7 கண்காணிக்கப்படுவதை உறுதி செய்வதற்காக அவர் எய்ம்ஸ் மருத்துவமனைக்கு பாராட்டு தெரிவித்தார். பொது முடக்கம் 2.0ஐ சொல்லிலும் செயலிலும் முழுமையாக கடைபிடித்து அதை கோவிட்-19 பரவலைத் தடுப்பதற்கான சிறப்பான இடையீடாகக் கருதும் படி அவர் மக்களைக் கேட்டுக் கொண்டார். ஆபத்து அதிகமுள்ள மாவட்டங்கள் ஆபத்து குறைந்த மாவட்டங்களாக மாறிக்கொண்டு வருவதால் இந்தியாவில் நிலைமை மேம்பட்டு வருவதாக அவர் தெரிவித்தார்.
கோவிட்-19 பதிலடிக்கான தயார்நிலையை ஆய்வு செய்வதற்காக, அனைத்து மாநிலங்கள்/யூனியன் பிரதேசங்களின் தலைமை செயலாளர்கள் மற்றும் காவல் துறை தலைமை இயக்குநர்களுடன் அமைச்சரவை செயலாளர் இன்று விரிவான காணொலி ஆலோசனையை மேற்கொண்டார். பாதிக்கப்பட்ட நபர்கள் அதிகமுள்ள மாநிலங்கள் பொது முடக்க நடவடிக்கைகளின் சிறப்பான அமல்படுத்துதலிலும் தடுப்பு திட்டங்களிலும் கவனம் செலுத்த வேண்டும் என்று அவர் வலியுறுத்தினார். தனிமைப்படுத்தப்பட்ட படுக்கைகள், அவசர சிகிச்சை பிரிவு படுக்கைகள் மற்றும் வென்டிலேட்டர்கள் ஆகியவற்றின் போதிய கையிருப்பு போன்ற மருத்துவ கட்டமைப்பின் மீதும் மாநிலங்கள் கவனம் செலுத்த வேண்டும்.
21.90 சதவீதம் குணமாகும் விகிதத்தில் 5804 நபர்கள் இது வரை குணமடைந்துள்ளனர். 26,496 பேர்களுக்கு கொவிட்-19 தொற்று உறுதி செய்யப்பட்டுள்ள நிலையில், 824 இறப்புகள் இது வரை இந்தியாவில் மொத்தமாக பதிவு செய்யப்பட்டுள்ளன.
பெட்ரோலியம் மற்றம் இயற்கை எரிவாயு அமைச்சகம்
பிரதமரின் உஜ்வாலா திட்டத்தின் பயனாளிகளோடு திரு. தர்மேந்திர பிரதான் உரையாடல்.
நாட்டின் பல்வேறு பகுதிகளில் இருக்கும் ஆயிரத்து ஐநூறுக்கும் மேற்பட்ட பிரதமரின் உஜ்வாலா திட்டத்தின் பயனாளிகள், சமையல் எரிவாயு விநியோகிப்பாளர்கள் மற்றும் எண்ணெய் சந்தைப்படுத்துதல் நிறுவனங்களின் அதிகாரிகளோடு திரு. தர்மேந்திர பிரதான் இன்று இணையக் கருத்தரங்கின் மூலம் உரையாடினார்.
எட்டு கோடிக்கும் அதிகமான ஏழை மற்றும் வசதி வாய்ப்புக் குறைவான குடும்பங்களின் வாழ்வை சிறப்பாக மேம்படுத்தியுள்ள பிரதமரின் உஜ்வாலா திட்டம் நான்கு ஆண்டுகள் வெற்றிப் பயணத்தைத் தற்போது முடித்துள்ளதாக திரு. பிரதான் குறிப்பிட்டார். உலகின் அனைத்து நாடுகளையும் கொவிட்-19 பாதித்துள்ளதாகக் கூறிய அமைச்சர், பணக்காரர்களையும் அது விட்டு வைக்கவில்லை என்று தெரிவித்தார். பல்வேறு வழிகளில் இந்தப் பெருந்தொற்றை எதிர்த்து இந்தியா போராடி வருகிறது. ஆனால் அதே சமயம், ஏழைகள் மற்றும் பின்தங்கியவர்களின் நலனைப் பாதுகாக்கப் போதுமான அக்கறை செலுத்தப்பட்டு, பல்வேறு நிவாரண மற்றும் ஆதரவு நடவடிக்கைகள் அறிவிக்கப்பட்டுள்ளன. பிரதமரின் ஏழைகள் மறுவாழ்வுத் திட்டம் இந்த நெருக்கடியின் ஆரம்ப நாட்களிலேயே மோடி அரசால் அறிவிக்கப்பட்டு, அதன் முக்கியமான அம்சங்களில் ஒன்றாக பிரதமரின் உஜ்வாலா திட்டத்தின் பயனாளிகளுக்கு 3 மாதங்களுக்கு இலவச சமையல் எரிவாயு உருளைகள் வழங்குவது இடம்பெற்றதாக அமைச்சர் தெரிவித்தார். இந்தப் பலனை அடைவதில் எந்தச் சிரமமும் இருக்கக்கூடாது என்பதற்காக, ரூ 8432 கோடிக்கும் அதிகமான பணம் அவர்களின் கணக்குகளுக்கு நேரடிப் பயன் பரிமாற்ற முறையில் முன்கூட்டியே செலுத்தப்பட்டதாக அவர் தெரிவித்தார். 6.28 கோடிக்கும் அதிகமான பிரதமரின் உஜ்வாலா திட்டத்தின் பயனாளிகள் இது வரை இலவச சமையல் எரிவாயு உருளைகளைப் பெற்றுள்ளனர்.
நெருக்கடியின் போது தேவை அதிகரித்த நிலையில், சமையல் எரிவாயு உருளைகளின் உற்பத்தி, இறக்குமதி மற்றும் விநியோகத்தைப் பராமரிக்க களத்தில் உழைத்துப் பங்களித்ததற்காக எண்ணெய் சந்தைப்படுத்துதல் நிறுவனங்களின் அதிகாரிகளை அமைச்சர் பாராட்டினார்.
கொவிட்-19க்கு எதிரான போரில் இந்தியப் பொருளாதாரத்தை ஆதரிப்பதற்காக ரூ 20 இலட்சம் கோடி தொகுப்பை அறிவித்ததற்காக பிரதமர் மற்றும் நிதி அமைச்சருக்கு அவர் நன்றி தெரிவித்தார். பொருளாதாரத்தின் அனைத்து துறைகளுக்கும், சமுதாயத்தின் அனைத்துப் பகுதிகளுக்கும் இந்தத் தொகுப்பின் கீழ் நிவாரணம் அளிக்கப்பட்டு வருவதாக அவர் தெரிவித்தார்.உள்நாட்டு உற்பத்தியைப் பெருக்கி நம்மைச் சுய-சார்போடு இருக்கச் செய்யும் வகையில், நாட்டில் 'ஆத்ம நிர்பார் அபியானை'  தொடங்க பிரதமர் வெளியிட்ட அறிவிப்பையும் அவர் வரவேற்றார்.
பாதுகாப்பு அமைச்சகம்
இந்திய விமானப்படையின் மிக்-29 விமான விபத்து
இன்று  காலை 10.45 மணியளவில் இந்திய விமானப்படையின் மிக்-19 விமானம், பயிற்சியின் போது ஜலந்தர் விமான தளத்திற்கு அருகே விபத்துக்குள்ளானது. விமானத்தில் ஏற்பட்ட தொழில் நுட்பக் கோளாறால், அது கட்டுப்பாட்டை இழந்தது. விமான ஓட்டுனர் பத்திரமாக வெளியே குதித்து தப்பினார். பின்னர் அவர் ஹெலிகாப்டர் உதவியுடன் மீட்கப்பட்டார். இந்த விபத்து குறித்து விசாரணைக்கு உத்தரவிடப்பட்டுள்ளது.
(Visitor Counter : 142
நிதி அமைச்சகம்
தேசிய பேரிடர் நிவாரண நிதி: முதல் தவணையாக ரூ. 8873.6 கோடி, முன்கூட்டியே விடுவிப்பு
மத்திய உள்துறை அமைச்சகத்தின் பரிந்துரையின் பேரில், 2021- 22 ஆம் ஆண்டுக்கான தேசிய பேரிடர் நிவாரண நிதியில் மத்திய அரசு பங்கின் முதல் தவணையை, மத்திய நிதி அமைச்சகத்தின் செலவினங்கள் துறை, பொதுவாக வழங்கப்படும் காலகட்டத்தை விட முன்கூட்டியே விடுவித்துள்ளது.
மாநிலங்களுக்கு, ரூ. 8873.6 கோடி விடுவிக்கப்பட்டுள்ளது.
நிதி ஆணையத்தின் பரிந்துரைகளின் அடிப்படையில், தேசிய பேரிடர் நிவாரண நிதியின் முதல் தவணை, பொதுவாக ஜூன் மாதத்தில் விடுவிக்கப்படும்.
எனினும், பொதுவான நடைமுறையைத் தளர்த்தி, இந்த நிவாரண நிதி முன்கூட்டியே விடுவிக்கப்பட்டுள்ளதோடு மட்டுமல்லாமல், கடந்த நிதியாண்டில் மாநிலங்களுக்கு வழங்கப்பட்ட தொகையின் பயன்பாட்டு சான்றிதழுக்காக காத்திராமல், நிதித் தொகையும் வழங்கப்பட்டுள்ளது.
விடுவிக்கப்பட்டுள்ள தொகையில் 50 சதவிதத்தை, அதாவது, ரூ. 4436.8 கோடியை, கொவிட்-19 கட்டுப்பாட்டு நடவடிக்கைகளுக்கு மாநிலங்கள் பயன்படுத்திக் கொள்ளலாம்.
மருத்துவமனைகளில் பிராணவாயு உற்பத்தி மற்றும் சேமிப்பு மையங்களுக்கான கட்டணம், செயற்கை சுவாசக் கருவிகள், காற்றை தூய்மைபடுத்தும் கருவிகள், அவசர சிகிச்சை ஊர்திகள் சேவைகளை மேம்படுத்துதல், கொவிட்- 19 மருத்துவமனைகள், கொவிட் சிகிச்சை மையங்கள், உடல் வெப்பநிலை சோதனைக் கருவிகள், தனிநபர் பாதுகாப்பு உபகரணங்கள், பரிசோதனை ஆய்வகங்கள், பரிசோதனைக் கருவிகள், கட்டுப்பாட்டு மண்டலங்கள் போன்ற கொவிட்-19 தொற்றைக் கட்டுப்படுத்துவது தொடர்பான பல்வேறு நடவடிக்கைகளுக்கு தேசிய பேரிடர் நிவாரண நிதியை மாநிலங்கள் பயன்படுத்திக் கொள்ளலாம்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:https://www.pib.gov.in/PressReleasePage.aspx?PRID=1715247
------
(Visitor Counter : 369
பிரதமர் அலுவலகம்
சௌரஷ்டிரா தமிழ் சங்கமம் குஜராத் மற்றும் தமிழ்நாடு இடையேயான பல நூற்றாண்டுகள் பழமையான பிணைப்பை வலுப்படுத்துகிறது: பிரதமர்
தமிழ்நாடு மற்றும் சௌராஷ்டிரா சங்கமம்  பல நூற்றாண்டுகளுக்கு முன்பு குஜராத் மற்றும் தமிழ்நாடு இடையே உருவான பிணைப்பை வலுப்படுத்துகிறது என்று பிரதமர் திரு நரேந்திர மோடி கூறியுள்ளார்.
மத்திய ரயில்வே மற்றும் ஜவுளித்துறை இணையமைச்சர் திருமதி தர்ஷனா ஜர்தோஷ் தனது ட்விட்டர் பக்கத்தில், சௌராஷ்ட்ரா தமிழ் சங்கமம் விழாவின் ஒரு பகுதியாக தமிழ்நாட்டின் சேலத்தில் நடைபெற்ற தாண்டியா நடனத்தை குஜராத் மாநில அமைச்சர் திரு ஜகதீஷ் விஸ்வகர்மாவுடன் சாலை நிகழ்ச்சியில் கண்டேன் என்று தெரிவித்துள்ளார்.
அதற்குப் பதிலளித்த பிரதமர்,
சௌராஷ்ட்ரா தமிழ் சங்கமம் குஜராத் மற்றும் தமிழ்நாடு இடையே பல நூற்றாண்டுகளுக்கு முன்பு உருவான பிணைப்பை வலுப்படுத்துகிறது." என்று கூறியுள்ளார்.
பிரதமர் அலுவலகம்
காசி தமிழ் சங்கம் குறித்த தமது உற்சாகத்தை பிரதமர் வெளிப்படுத்தியுள்ளார்
இந்தியாவின் வடக்கு மற்றும் தெற்கு பகுதிகளுக்கு இடையே நிலவி வரும் நீண்ட கால இணைப்பைப் போற்றும் வகையிலான காசி தமிழ் சங்கம் குறித்த தமது மகிழ்ச்சியை பிரதமர் திரு நரேந்திர மோடி வெளிப்படுத்தியுள்ளார். தமிழ் மொழியின் அழகு மற்றும் கலாச்சாரத்தை மட்டுமல்லாமல், ஒரே பாரதம், உன்னத பாரதம் என்ற உணர்வையும் இந்த நிகழ்ச்சி கொண்டாடுவதாக பிரதமர் குறிப்பிட்டார்.
மத்திய இணையமைச்சர் டாக்டர் எல். முருகனின் ட்விட்டர் பதிவைப் பகிர்ந்து, ட்வீட் செய்துள்ள பிரதமர் கூறியிருப்பதாவது:
“காசி தமிழ் சங்கம் என்ற குறிப்பிட்ட நிகழ்ச்சி எனக்கு மிகுந்த உற்சாகத்தை அளிக்கிறது. இந்நிகழ்ச்சி ஒரே பாரதம், உன்னத பாரதம் என்ற உணர்வையும், இனிமையான தமிழ் மொழியையும் அதன் கலாச்சாரத்தையும் கொண்டாடும்.”
பாதுகாப்பு அமைச்சகம்
ராணுவம், கப்பல்படை, இந்திய விமானப்படை ஆகியவற்றின் இசைக்குழுக்கள், 74-வது சுதந்திரதின கொண்டாட்டங்களில் பங்கேற்பு
சுதந்திரதின கொண்டாட்டத்தை முன்னிட்டு, 2020 ஆகஸ்ட் ஒன்றாம் தேதி முதல் இரண்டு வாரங்களுக்கு, ராணுவ இசைக்குழுக்கள், முதல் முறையாக நாடு முழுவதும் இசை நிகழ்ச்சிகளை நடத்த உள்ளன. தமது வாழ்க்கையைப் பணயம் வைத்து கொரோனா வைரஸ் பரவலை எதிர்த்து போரிட்டு வரும், நாடு முழுவதும் உள்ள கொரோனா போராளிகளுக்கு நன்றி தெரிவிக்கவும், பாராட்டுகளை அளிக்கவும், இந்த இசை நிகழ்ச்சிகள் நடத்தப்பட உள்ளன.
போர்பந்தர், பெங்களூரு, ராய்ப்பூர், அமிர்தசரஸ், கவுஹாத்தி, அலகாபாத், கொல்கத்தா ஆகிய இடங்களில், ராணுவ, கப்பல் மற்றும் காவல்துறை இசைக்குழுக்கள் இதுவரை நிகழ்ச்சிகளை நடத்தியுள்ளன. விசாகப்பட்டினம். நாக்பூர், குவாலியர் ஆகிய நகரங்களில் இன்று பிற்பகல் ராணுவ மற்றும் காவல்துறை இசைக்குழுக்களின் நிகழ்ச்சிகள் நடைபெற உள்ளன. இம்மாதம் ஏழாம் தேதியன்று ஸ்ரீநகரிலும், கொல்கத்தாவிலும் ராணுவ பாண்டுக்குழு இசைக்க உள்ளது.
ராணுவ மற்றும் காவல்துறை இசைக்குழுக்கள், இம்மாதம் ஒன்பதாம் தேதியன்று சென்னையிலும், ஆகஸ்ட் 13-ம் தேதியன்று மதுரையிலும் நிகழ்ச்சிகளை நடத்த உள்ளன.